કાંગશીયાળીની સીમમાં આલાપગ્રીન સિટીમાં રહેતા અને ખાનગી નોકરી કરતા નિલેશભાઇ ધીરજલાલ કુંડારીયાએ અજાણ્યા ઠગ સામે છેતરપિંડી વિશ્વાસઘાત અને આઈ.ટી. એક્ટ હેઠળ ફરિયાદ નોંધાવી છે. નિલેશભાઇએ નોંધાવેલી ફરીયાદમાં જણાવ્યુ છે કે ગત તા.3૧ ઓક્ટોબરના સવારે નવેક વાગ્યાના અરસામાં તેમના તથા તેમની પત્નીના ફોન પર અજાણ્યા ફોન નંબર ૬૨૯૧૫ ૮૫૧૯૬ પરથી ફોન આવ્યો હતો. અજાણ્યા નંબર પરથી ફોન કરનાર શખ્સે પોતાની બેન્ક કર્મચારી તરીકે ઓળખ આપી નિલેશભાઇના પત્ની વિપાબેનનું એ.ટી.એમ. કાર્ડ બંધ હોય જે ફરી ચાલુ કરવા બેન્ક દ્વારા પ્રક્રિયા હાથ ધરવામાં આવી હોવાનું કહેતા દંપતી ચીટરની વાતોમાં આવી ગયું હતું.